**ԱՄՓՈՓԱԹԵՐԹ**

**«ՀՀ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՐՏԻ 4-Ի N 319-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| **NN** | **Առաջարկության,****դիտողության հեղինակը, գրության ստացման ամսաթիվը, գրության համարը** | **Առաջարկության,****դիտողության բովանդակությունը** | **Եզրակացություն** | **Կատարված****փոփոխություն** |
| **1.** | 1. ՀՀ ֆինանսների նախարարություն2020-06-2201/11-1/9174-2020 | 1.դիտողություններ և առաջարկություններ չկան: |  |  |
| **2.** | 2. ՀՀ էկոնոմիկայի նախարարություն2020-06-24 01/8841-2020 | 2.դիտողություններ և առաջարկություններ չկան: |  |  |
| **3.** |  3. ՀՀ շրջակա միջավայրի նախարարություն2020-06-191/07/6870-2020 | 3.դիտողություններ և առաջարկություններ չկան: |  |  |
| **4.** | 4. ՀՀ առողջապահության նախարարություն2020-06-18ԱԹ/11.2/13115-2020 | 4. դիտողություններ և առաջարկություններ չկան: |  |  |
| **5.** | 5. ՀՀ աշխատանքի և սոցիալական հարցերի նախարարություն2020-06-19ԶԲ/ԺՍ-1/39807-2020 | **5. 1.** «ՀՀ կառավարության 2010 թվականի մարտի 4-ի N 319-Ն որոշման մեջ փոփոխություն կատարելու մասին» ՀՀ կառավարության որոշման նախագծի հավելվածի (այսուհետ՝ Կարգ) 2-րդ կետի 1-ին ենթակետով առաջարկվող կարգավորման համաձայն՝ հաստատության տնօրենի պաշտոնի թափուր տեղ առաջանալու դեպքում համապատասխան լիազոր մարմինը տնօրենի պաշտոնակատար է նշանակում տնօրենի տեղակալներից մեկին կամ հաստատության տնօրենի պարտականությունները կատարող այլ անձի, ով տվյալ հաստատության խորհրդի անդամ չէ։ Առաջարկում ենք հստակեցնել «տնօրենի պարտականությունները կատարող այլ անձանց» շրջանակը, անգամ եթե տվյալ հաստատության խորհրդի անդամ չեն, ինչպես նաև՝ այն, թե ինչ ընթացակարգով է նշված անձը նշանակվում հաստատության տնօրենի պարտականությունները կատարող՝ մինչև համապատասխան լիազոր մարմնի կողմից հաստատության տնօրենի պաշտոնակատար նշանակվելը։ **2.** Նույն ենթակետում Հայաստանի Հանրապետության կրթության, գիտության, մշակույթի և սպորտի նախարարությունը, մարզպետը, Երևանի քաղաքապետը (այսուհետ` լիազորված մարմին) ըստ ենթակայության» բառերը փոխարինել «Հայաստանի Հանրապետության կրթության, գիտության, մշակույթի և սպորտի նախարարությունը կամ մարզպետը կամ Երևանի քաղաքապետը (այսուհետ` լիազորված մարմին) ըստ ենթակայության`» բառերով` հաշվի առնելով «Նորմատիվ իրավական ակտերի մասին» օրենքի 16-րդ հոդվածի 1-ին մասի 2-րդ կետի և նույն հոդվածի 3-րդ մասի 1-ին կետի կարգավորումների պահանջները:**3.** Կարգի 13-րդ կետում նշված է, որ փաստաթղթերի պատճենները համեմատվում են բնօրինակների հետ, բնօրինակները վերադարձվում են հավակնորդին։ Այս առումով հարկ ենք համարում նշել, որ եթե կարգավորումը վերաբերում է Կարգի 12-րդ կետում նշված **բոլոր փաստաթղթերին**, ապա Կարգի 12-րդ կետում նշված բոլոր փաստաթղթեի մասով անհրաժեշտ է ամրագրել նաև բնօրինակը ներկայացնելու պահանջ։**4.** Կարգի 12-րդ կետի 6-րդ ենթակետում, ինչպես նաև ձև N 1-ի 1-ին կետի 6-րդ ենթակետում «անհատական հաշվից» բառերն առաջարկում ենք փոխարինել «անհատական հաշվի` Հայաստանի Հանրապետության օրենսդրությամբ սահմանված կարգով համապատասխան լիազոր մարմնի կողմից տրամադրված» բառերով: Առաջարկի համար հիմք է հանդիսանում այն հանգամանքը, որ 2003-2013 թթ. համար պետական կենսաթոշակային սոցիալական ապահովագրության համակարգում ընդգրկված անձանց տվյալների անհատական (անձնավորված) հաշվառման բազայից անհատական հաշիվներից քաղվածք տրամադրվում է Սոցիալական ապահովության ծառայության կողմից, իսկ սկսած 2013 թ. հունվարի 1-ից համապատասխան տեղեկատվական բազայից ֆիզիկական անձանց անհատական հաշիվների վերաբերյալ քաղվածք տրամադրվում է հարկային մարմնի կողմից` ՀՀ օրենսդրությամբ սահմանված կարգով:**5.** Կարգի ձև N 1-ի 1-ին կետի 6-րդ ենթակետում «կետին» բառն անհրաժեշտ է փոխարինել «մասին» բառով:**6.** Կարգի ձև N 1-ում «, բացի շաբաթ, կիրակի և ոչ աշխատանքային այլ օրերից» բառերը փոխարինել «, բացի հանգստյան (շաբաթ, կիրակի) և օրենքով սահմանված ոչ աշխատանքային` տոնական և հիշատակի օրերից» բառերով: | 1.Չի ընդունվել:2. Ընդունվել է:3. Չի ընդունվել:4. Ընդունվել է:5. Ընդունվել է:6. Ընդունվել է: | 1. Նշված կարգավորումը սահմանված է ՀՀ կառավարության 2002 թվականի հուլիսի 25-ի N 1392-Ն որոշման հավելված 3-ի 69-րդ կետում:2. Կատարվել է համապատասխան փոփոխություն:3. Կարգի 13-րդ կետում փաստաթղթերի բնօրինակները ներկայացնելու վերաբերյալ կարգավորումները հստակ նշված են:4. Կատարվել է համապատասխան փոփոխություն:5. Կատարվել է համապատասխան փոփոխություն:6. Կատարվել է համապատասխան փոփոխություն: |
| **6.** | 6.ՀՀ տարածքային կառավարման և ենթակառուցվածքների նախարարություն2020-06-22ՍՊ/21.1/16992-2020 | 6. 8-րդ կետը շարադրել հետևյալ խմբագրությամբ.«8. «Մրցույթին մասնակցելու մասին հայտերն ընդունվում են հայտարարության հրապարակման օրվա հաջորդ օրվանից՝ 15 աշխատանքային օրվա ընթացքում: Մրցույթը նշանակվում է փաստաթղթերի ընդունման ավարտից հետո 10-րդ աշխատանքային օրը»: | 6. Ընդունվել է: | 6. Կատարվել է համապատասխան փոփոխություն: |
| **7.**  | 7.Կրթության տեսչական մարմին2020-06-2201/01-1/495-2020 | **1.** Նախագծի 2-րդ կետի 1-ին ենթակետի **«...**տնօրենի պաշտոնակատար է նշանակում տնօրենի տեղակալներից մեկին կամ հաստատության տնօրենի պարտականությունները կատարող այլ անձի, ով տվյալ հաստատության խորհրդի անդամ չէ**»** բառերը փոխարինել **«...**տնօրենի պարտականությունները կատարող է նշանակում տնօրենի տեղակալներից մեկին կամ պաշտոնակատար՝ հաստատության տնօրենի տեղակալի համար սահմանված կրթության և ստաժի պահանջները բավարարող այլ անձի, ով տվյալ հաստատության խորհրդի անդամ չէ**»** բառերով, քանի որ «հաստատության տնօրենի պարտականությունները կատարող այլ անձ» կարող է լինել դպրոցի օպերատորը, պահակը, որևէ տեղ չաշխատող բարձրագույն կրթություն չունեցող ծնողը և այլն: Հնարավոր է, որ տնօրենի ընտրության մրցույթը պարբերաբար չկայանա, ուստի դպրոցի ղեկավարումը պետք է իրականացնի առնվազն տնօրենի տեղակալին ներկայացվող պահանջները բավարարող անձը (հավաստագրի առկայության պահանջի բավարարումը լրացուցիչ բարդություններ կառաջացնի): Բացի այդ, եթե տնօրենի տեղակալը չի ազատվում զբաղեցված պաշտոնից, ուստի պետք է նշանակվի որպես տնօրենի պարտականությունները կատարող, իսկ այլ անձի պարագայում՝ պաշտոնակատար:**2.** Կարգի 3-րդ կետի«եռամսյա ժամկետում» բառերից հետո ավելացնել «(չներառելով ամառային արձակուրդի ժամանակահատվածը)» նախադասությունը, քանի որ նախագծի 14-23-րդ կետերում սահմանված գործառույթները (հանդիպումներ սովորողների, մանկավարժների և ծնողների հետ) հնարավոր չի լինի իրականացնել ամառային արձակուրդների օրերին : Անհրաժեշտ է ժամկետների նկատմամբ վերապահումներ սահմանել :**3.** 8-րդ կետից («8. Մրցույթին մասնակցելու մասին հայտերն ընդունվում են հայտարարության հրապարակման օրվանից` 15 աշխատանքային օրվա ընթացքում: Հայտերի ընդունումն ավարտվում է մրցույթ անցկացնելու օրվանից 10 աշխատանքային օր առաջ: Մրցույթը նշանակվում է փաստաթղթերի ընդունման ավարտից հետո 10-րդ աշխատանքային օրը:») հանել «Հայտերի ընդունումն ավարտվում է մրցույթ անցկացնելու օրվանից 10 աշխատանքային օր առաջ:» նախադասությունը, քանի որ նշված կետի 2-րդ և 3-րդ նախադասությունները նույն միտքն են արտահայտում:**4.** 11-րդ կետի 2-րդ ենթակետում ավելացնել «կամ նույնականացման քարտը» բառերը, իսկ 4-րդ ենթակետում՝ «երեք օր առաջ» բառերը փոխարինել «5 աշխատանքային օր առաջ» բառերով, որպեսզի չհակասի 15-րդ կետի ժամկետներին:14 Նախագծի 14-րդ կետը վերախմբագրել այնպես, որ բոլորը հավակնորդները տեղեկությունները ստանան ըստ իրենց հայտերի ներկայացման ժամկետների, իսկ սովորողների հետ հանդիպումը կազմակերպել միևնույն օրը :**5.** 15-րդ կետում («*15. Խորհրդի՝ մանկավարժական և ծնողական խորհուրդների կողմից առաջադրված անդամները, հավակնորդի (ների) ներկայացրած զարգացման ծրագիրը (րերը) տվյալ դպրոցի պաշտոնական կայքում հրապարակվելուց հետո 3 աշխատանքային օրվա ընթացքում քննարկում են հավակնորդի, ծնողական ընդհանուր ժողովի և մանկավարժական խորհրդի ներկա անդամների մասնակցությամբ` առանձին հանդիպումների ընթացքում: Բոլոր հավակնորդների ծրագրերը համապատասխան խորհրդում ներկայացվում են նույն օրը: Հանդիպման մասին տեղեկատվությունը հրապարակվում է ուսումնական հաստատության պաշտոնական կայքում հանդիպումից առնվազն 1 օր առաջ:*») «ընդհանուր ժողովի» բառերը փոխարինել «խորհրդի» բառով : Ծնողական և մանկավարժական մեծ համակազմ ունենալու դեպքում՝ «հանդիպումից առնվազն 1 օր առաջ» ժամկետը շատ սեղմ է հանդիպումներ կազմակերպելու համար: Իսկ «հանդիպումից առնվազն 1 օր առաջ» բառերը փոխարինել «հանդիպումից առնվազն 1 աշխատանքային օր առաջ»:Կարո՞ղ է արդյոք *«ծնողական [ընդհանուր ժողովի] և մանկավարժական խորհրդի ներկա անդամների մասնակցությամբ»* իրականացվող հանդիպումը համարվել մանկավարժական (ծնողական) խորհրդի նիստ, որով պայմանավորվի համապատասխան թվով մանկավարժների (ծնողների) ներկայությունը: Օրինակելի կանոնադրությամբ սահմանված է, որ մանկավարժական խորհրդի *նիստն* իրավազոր է, եթե դրան մասնակցում է մանկավարժական խորհրդի անդամների ընդհանուր թվի կեսից ավելին, իսկ նախագծի 15-րդ կետում որևէ նշում չկա նիստի մասին, ուստիև՝ հնարավոր չի լինի մասնակիցների համապատասխան թվի պահանջ ներկայացնել: Անհրաժեշտ է սահմանել ներկա անդամների՝ օրինակելի կանոնադրությամբ սահմանված թիվ:**6.** Կարգի 15-րդ կետով սահմանված ժամկետը` «...Հանդիպման մասին տեղեկատվությունը հրապարակվում է ուսումնական հաստատության պաշտոնական կայքում հանդիպումից առնվազն 1 օր առաջ», իրատեսական չէ. եթե նույն` 15-րդ կետով սահմանված է, որ «Բոլոր հավակնորդների ծրագրերը համապատասխան խորհրդում ներկայացվում են նույն օրը», ապա ստացվում է, որ պիտի սպասեն` մինչև բոլոր հավակնորդների ծրագրերը հրապարակվեն տվյալ դպրոցի պաշտոնական կայքում, և եթե հավակնորդներից 1-ն էլ վերջին ժամկետներում ներկայացնի իր ծրագիրը, ապա ժամանակ չի մնա հետագա գործընթացների կազմակերպման համար: Միաժամանակ, տեխնիկապես գրեթե անհնար է (կամ կարող են առաջանալ այլ չնախատեսված խոչընդոտներ) ծնողական խորհրդի և մանկավարժական խորհրդի անդամների մասնակցությամբ (նաև հավակնորդ(ներ)ի) պաշտոնական հանդիպումներ կազմակերպել 1-2 օրվա ընթացքում, եթե հատկապես այդ մասին տեղեկացված լինեն 1 օր առաջ (ինչպես սահմանված է կարգով):**7.** 17-րդ և 32-րդ կետերում նշված՝ ձայնագրությունը կամ քվեաթերթիկները «*պահպանվում են ուսումնական հաստատությունում*» դրույթն անորոշ է. նպատակահարմար է նշել, թե ով է պահպանման պատասխանատուն և ումից կարելի է դրանք պահանջել (վերահսկողության դեպքում) և պահպանման ինչ ժամկետում : Ինչպես ցույց է տալիս փորձը, եթե փաստաթղթերի արխիվացման կարգով չի կարգավորվում և նշված չէ պատասխանատուն՝ փաստաթուղթը գտնելը դառնում է անհնարին (օբյեկտիվ և սուբյեկտիվ պատճառներով) :**8.** 22-րդ կետում սահմանված է՝ «*22. Մրցույթի անցկացման ժամանակ սույն կարգի 19-րդ և 20-րդ կետերում նշված քվեարկության արդյունքները պարտադիր են տնօրենի պաշտոնի թափուր տեղի համար մրցույթի ժամանակ մանկավարժական և ծնողական խորհուրդների կողմից կառավարման խորհրդում առաջադրված անդամների համար: Մանկավարժական կամ ծնողական խորհուրդների կողմից կառավարման խորհրդում առաջադրված անդամի կողմից սույն կետի պահանջը չպահպանելու դեպքում, քվեարկության արդյունքներն ամփոփելիս, տվյալ անդամի ձայնը չի հաշվարկվում:*»: Մրցույթի անցկացման ժամանակ համապատասխան խորհրդի կողմից առաջադրված անդամի՝ տվյալ խորհրդի քվեարկության արդյունքները չպահպանելու դեպքում ձայնը չհաշվարկելը նշանակու՞մ է արդյոք, որ չի հաշվարկվի նաև համապատասխան խորհրդի՝ տվյալ հավակնորդին տված քվեարկության արդյունքը՝ քվեն : Եթե այո՝ ապա ի՞նչ իմաստ ունի խորհուրդներում քվեարկություն իրականացնել, եթե համապատասխան խորհրդի առաջադրած անդամը հնարավորություն կունենա կոռուպցիոն վարք դրսևորել և իր սխալ քվեարկությամբ կամ բացակայությամբ կանխորոշել, փոխել քվեարկության արդյունքները : Անհավասար պայմաններում են հայտնվում նախագծի 21-րդ կետի և 19-20-րդ կետերի համաձայն տրված քվեներ ունեցող հավակնորդները: Մրցույթի հավակնորդի համար անհավասար պայմաններ կստեղծվեն նաև այն դեպքում, եթե տվյալ հավակնորդին կողմ քվեարկած՝ ծնողական կամ մանկավարժական խորհրդի առաջադրած անդամները հարգելի կամ անհարգելի պատճառով չմասնակցեն մրցույթի անցկացման նիստին, ինչի հետևանքով հավակնորդը կկորցնի 1-3 «կողմ» ձայն : Առաջարկում ենք նախագծի 19-րդ և 20-րդ կետերի դեպքում ներմուծել «հաստատուն քվե» հասկացությունը, ինչը հնարավորություն կտա, անկախ խորհրդի անդամի՝ նիստից բացակայելուց կամ այլ հավակնորդի քվեարկելուց, համապատասխան արձանագրությունների հիման վրա հաշվարկել ծնողական և մանկավարժական խորհուրդների քվեարկած արդյունքները : Առաջարկում ենք՝ 22-րդ կետի «....քվեարկության արդյունքներն ամփոփելիս, տվյալ անդամի ձայնը չի հաշվարկվում» բառերը փոխարինել հետևյալ բառերով՝ «....քվեարկության արդյունքներն ամփոփելիս, տվյալ անդամի ձայնը հաշվարկվում է համապատասխան խորհրդի քվեարկության արդյունքին համապատասխան:»: Նախագծով նախատեսված չէ նաև այն դեպքը, երբ ծնողական կամ մանկավարժական խորհուրդներից որևէ մեկի բոլոր 3 անդամները բացակայեն (չի բացառվում) մրցույթի անցկացման նիստից, ինչի հետևանքով տվյալ խորհրդի (մարմնի)՝ իր ընտրած հավակնորդին տված քվեները կդառնան առոչինչ, և տվյալ խորհուրդը ներկայացված չի լինի կառավարման խորհրդում: **9.** 23-րդ կետից հանել «ուսումնական» բառը:**10.** 29-րդ կետում «30-րդ» բառը փոխարինել «28-րդ» բառով:**11.** 36-րդ կետի 2-րդ ենթակետից հանել «կամ լիազորված մարմնի» բառերը, քանի որ լիազորված մարմնի ներկայացուցիչը՝ որպես խորհրդի անդամ, ունի այդ իրավունքը:**12.** 40-րդ կետից հետո ավելացնել հանձնաժողովի կողմից եզրակացությունը բողոքը ներկայացնողին հանձնելու ժամկետը:**13.** Նախագծի տարբեր կետերում գործածվում են «կրթության, գիտության, մշակույթի և սպորտի նախարարություն» կամ «նախարարություն» բառերը, ուստի նպատակահարմար է 6-րդ կետում (այսուհետ՝ նախարարություն) բառերը փոխարինել (այսուհետ՝ նաև նախարարություն) բառերով, կամ գործածել միայն «նախարարություն» բառը :**14.** Մրցույթի հայտարարության «Ձև 1»-ում տարեթվերն ուղղել :**15.** Նպատակահարմար է սահմանել քվեաթերթիկի միասնական ձև: | **1.**Ընդունվել է ի գիտություն:2.Ընդունվել է:3. Չի ընդունվել:4.1) Ընդունվել է:4.2) Չի ընդունվել:5.1) Չի ընդունվել:5.1) Ընդունվել է:5.2) Ընդունվել է:6) Ընդունվել է:7. Ընդունվել է:8.1) Ընդունվել է:]8.2) Չի Ընդունվել:9. Ընդունվել է:10. Ընդունվել է:11. Չի ընդունվել:12. Ընդունվել է:13. Ընդունվել է:14. Ընդունվել է:15. Չի ընդունվել: | Կատարվել են մասնակի փոփոխություններ: :2.Կատարվել է համապատասխան փոփոխություն:3. Նշված ձևով հստակ ամրագրվում են ժամկետային կարգավորումները:4.1) Կատարվել է համապատասխան փոփոխություն:4.2) Նշված առաջարկությունն ընդունելու դեպքում, յուրաքանչյուր հավակնորդի ներկայացրած հայտով պայմանավորված, ժամանակային տարբերություններ կառաջանան, որի արդյունքում պատշաճ կերպով չի ապահովվի մրցույթիմ կազմակերպումը:5.1) Նշված դրույթով նախատեսվում է ծնողների հնարավորինս մեծ թվաքանակի մասնակցություն գործընթացին:5.1) Ժամկետի մասով կատարվել է համապատասխան փոփոխություն 5.2) Կատարվել է համապատասխան փոփոխություն:6) Կատարվել է համապատասխան փոփոխություն:7. Կատարվել է համապատասխան փոփոխություն:8.1) Կատարվել է համապատասխան փոփոխություն:8.2) Նույն խորհրդի բոլոր անդամների բացակայության դեպքում մրցույթը կանցկացվի նիստին ներկա անդամների մասնակցությամբ:9.Կատարվել է համապատասխան փոփոխություն:10. Կատարվել է համապատասխան փոփոխություն:11. Նշված իրավունքը վերապահվում է ինչպես խորհրդի անդամ հանդիսացող լիազոր մարմնի ներկայացուցչին, այնպես էլ՝ ուղիղ լիազոր մարմնին:12. Կատարվել է համապատասխան փոփոխություն:13. Կատարվել է համապատասխան փոփոխություն:14. Կատարվել է համապատասխան փոփոխություն:15. Մրցույթների ընթացքում հանդիպում են տաաբնույթ դեպքեր, որոնց պարագայում միասնական քվեաթերթիկի ձև հնարավոր չէ սահմանել: |
| 8. | 8.ՀՀ արդարադատության նախարարություն2020-13-0701/27.0.01/15325-2020 | 8.1)«Հայաստանի Հանրապետության կառավարության 2010 թվականի մարտի 4-ի N 319-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի 1-ին կետով սահմանվող կարգի /այսուհետ՝ Կարգ/ 2-րդ կետում անհրաժեշտ է հստակեցնել հաստատություն տնօրենի պարտականությունները կատարող *այլ անձանց* շրջանակը, քանի որ այս առումով հարց է ծագում՝ արդյոք տնօրենի պարտականությունները կարող է կատարել տվյալ հաստատության խորհրդի անդամ չհանդիսացող ցանկացած անձ, թե նշված պարտականությունները կատարելու համար անձը պետք է բավարարի որոշակի չափանիշների:2.Կարգի 6-րդ կետում «հայտարարությունը հրապարակելուց առվազն 2 աշխատանքային օր առաջ..» ձևակերպումն անհրաժեշտ է փոխարինել «հայտարարությունը հրապարակելու նպատակով այն առնվազն 2 աշխատաքային օր առաջ..» ձևակերպմամբ:3. Կարգի 10-րդ կետն առաջարկում ենք շարադրել հետևյալ խմբագրությամբ՝«10. Անձը չի կարող մասնակցել հաստատության տնօրենի ընտրության համար անցկացվող մրցույթին, եթե առկա են «Հանրակրթության մասին» օրենքի 12-րդ հոդվածի 17-րդ մասով սահմանված հիմքերը:4.Կարգի 13-րդ կետի համաձայն՝ փաստաթղթերի պատճենները *համեմատվում են բնօրինակների հետ*, մինչդեռ Կարգի 12-րդ կետում մրցույթին մասնակցելու համար հավակնորդի կողմից *փաստաթղթերի բնօրինակների* ներկայացման պահանջ նախատեսված չէ: Ուստի Կարգի նշված դրույթներն անհրաժեշտ է համապատասխանեցնել միմյանց:5. Կարգի 14-րդ կետով նախատեսվում է, որ հաստատության տնօրենի պաշտոնակատարը պարտավոր է *տվյալ հաստատության զարգացման ծրագիր կազմելու համար դիմելուց հետո* առավելագույնը 3-օրյա ժամկետում ապահովել հավակնորդների հանդիպումը տվյալ հաստատության սովորողների հետ (…): Այս առումով գտնում ենք, որ «*տվյալ հաստատության զարգացման ծրագիր կազմելու համար դիմելուց հետո»* ձևակերպումը ունի պարզաբանման կարիք, քանի որ Կարգի 12-րդ կետի 4-րդ ենթակետով տվյալ հաստատության զարգացման ծրագիրը նախատեսված է որպես մրցույթին մասնակցելու համար պարտադիր ներկայացվող փաստաթուղթ, ուստի այս առումով պարզ չէ՝ ում կողմից զարգացման ծրագիր կազմելու համար դիմելու մասին է խոսքը:6. Կարգի 22-րդ կետով նախատեսվում է, որ մրցույթի անցկացման ժամանակ սույն կարգի 19-րդ և 20-րդ կետերում նշված քվեարկության արդյունքները *պարտադիր են* տնօրենի պաշտոնի թափուր տեղի համար մրցույթի ժամանակ մանկավարժական և ծնողական խորհուրդների կողմից խորհրդում առաջադրված անդամների համար: Այս առումով գտնում ենք, որ մանկավարժական և ծնողական խորհուրդների կողմից կառավարման խորհրդում առաջադրված անդամների համար այդ խորհուրդների քվեարկության արդյունքներին համապատասխան քվեարկելու պարտականություն նախատեսելը խնդրահարույց է, քանի որ դրանով, ըստ էության, սահմանափակվում է կառավարման խորհրդի նշված անդամների ազատ քվեարկության իրավունքը: Բացի այդ, հարկ է նկատի ունենալ, որ նման կարգավորման պարագայում հարց է ծագում՝ որն է տնօրենի ընտությունը մրցույթի հիման վրա և կառավարման խորհրդի կողմից իրականացվելու իմաստը՝ հաշվի առնելով այն հանգամանքը, որ մրցույթի հիման վրա իրականացվող քվեարկությանը կառավարման խորհրդում մանկավարժական և ծնողական խորհուրդների կողմից առաջադրված անդամների անհրաժեշտ քանակի մասնակցության դեպքում (6 անդամ) այդ խորհուրդների կողմից միևնույն թեկնածուի՝ ընտրված լինելու պարագայում այդ թեկնածուն ինքնըստինքյան կընտրվի նաև մրցույթի արդյունքում: Միևնույն ժամանակ հնարավոր է նաև այնպիսի իրավիճակ, երբ կառավարման խորհրդի անդամները մանկավարժական կամ ծնողական խորհուրդների համապատասխան թեկնածուի ընտրությունը խոչընդոտելու նպատակով դիտավորությամբ չներկայանան մրցույթին: Հաշվի առնելով վերոգրյալը՝ գտնում ենք, որ առաջարկվող կարգավորումն ունի լրացուցիչ հիմնավորման և հստակեցման կարիք:7. Կարգի 26-րդ կետի 4-րդ ենթակետով նախատեսվում է, որ ներկայացուցիչը պարտավոր է ***1 աշխատանքային օրվա ընթացքում*** կրթության, գիտության, մշակույթի և սպորտի նախարարության ներկայացնել մրցույթի վերաբերյալ դրական կամ բացասական եզրկացություն: Այս առումով գտնում ենք, որ անհրաժեշտ է հստակեցնել թե որ պահից է հաշվարկվում հիշյալ ժամանակահատվածը:8. Կարգի 36-րդ կետի 2-րդ ենթակետով նախատեսվում է, որ մրցույթի արդյունքները անվավեր են ճանաչվում՝ ներկայացուցչի բացասական եզրակացության կամ ***լիազորված մարմնի*** կամ հավակնորդի կամ խորհրդի անդամի կողմից մրցույթի անցկացման կարգի վերաբերյալ կրթության, գիտության, մշակույթի և սպորտի նախարարին ուղղված գրավոր բողոքի ուսումնասիրության համար կրթության, գիտության, մշակույթի և սպորտի նախարարի հրամանով ձևավորված հանձնաժողովի եզրակացության հիման վրա՝ լիազորված մարմնի կողմից:Հաշվի առնելով այն հանգամանքը, որ Կարգի 2-րդ կետի 1-ին ենթակետով նախատեսվում է, որ ***լիազորված մարմին են համարվում ՀՀ կրթության, գիտության, մշակույթի և սպորտի նախարարությունը*** կամ մարզպետը կամ Երևանի քաղաքապետը գտնում ենք, որ Կարգի 36-րդ կետի 2-րդ ենթակետն անհրաժեշտ է խմբագրել, քանի որ այդ կետի հիշյալ ձևակերպումից ստացվում է, որ ՀՀ կրթության, գիտության, մշակույթի և սպորտի նախարարին մրցույթի անցկացման կարգի վերաբերյալ գրավոր բողոք կարող է ուղարկել նաև ՀՀ կրթության, գիտության, մշակույթի և սպորտի նախարարությունը:9. Կարգի 43-րդ կետը առաջարկում ենք հանել, քանի որ վերջինս դուրս է տնօրենի ընտրության ընթացակարգի շրջանակներից: 10. Կարգի 45-րդ կետի համաձայն՝ հասարակական կազմակերպությունների և զանգվածային լրատվության միջոցների ներկայացուցիչները ընտրությանը կարող են մասնակեցել՝ գրանցվելով մրցույթի մեկնարկից առվազն 1 աշխատանքային օր առաջ: Կարգի 46-րդ կետի համաձայն՝ հասարարական կազմակերպությունները կամ զանգվածային լրատվության միջոցներն իրենց ներկայացուցիչներին որպես դիտորդ գրանցելու համար կարող են պաշտոնապես դիմել հաստատության խորհրդի նախագահին մրցույթ անցկացնելու մասին հայտարարությունը հրապարակելու օրվանից մինչև փաստաթղթերի ընդունման վերջին օրը: Այս առումով պարզաբանման կարիք ունի՝ որն է Կարգի 45-րդ կետով նախատեսվող կարգավորման նպատակը՝ հաշվի առնելով նաև այն հանգամանքը, որ Կարգի 48-րդ կետի համաձայն՝ Խորհրդի նախագահը դիտորդ գրանցելու կամ գրանցումը մերժելու մասին որոշում ընդունելիս հիմք է ընդունում Կարգի 46-րդ կետով նշված դիմումը: | 1. Ընդունվել է:2. Ընդունվել է:3. Ընդունվել է:4. Ընդունվել է:5. Ընդունվել է:6. Չի ընդունվել :7. Ընդունվել է:8. Ընդունվել է:9. Ընդունվել է:10. Ընդունվել է: | 1.Կատարվել է համապատասխան փոփոխություն:2.Կատարվել է համապատասխան փոփոխություն:3.Կատարվել է համապատասխան փոփոխություն:4.Կատարվել է համապատասխան փոփոխություն:5.Կատարվել է համապատասխան փոփոխություն:6. 1)Կառավարման խորհրդի նշված անդամներն իրենց առաջադրած շրջանակի կատարած ընտրությունը և վերջնարդյունքը փոխանցողն են և այդ իմաստով նրանք կաշկանդված են իրենց առաջադրած խորհրդի կամ ժողովի որոշմամբ: Գործող կարգի պահանջներով պայմանավորված՝ հանրակրթական դպրոցի տնօրեն ընտրված անձը նախաձեռնություն չի դրսևորում աշխատել ծնողների և մանկավարժների հետ, իսկ առաջարկվող նախագծով՝ տնօրենի պաշտոնի հավակնորդը պարտավորվում է ծնողներին և մանկավարժներին ներկայացնել զարգացման իր ծրագիրը, հիմնավորել իր ծրագրի առաջանցիկությունն ու առավելությունները, համագործակցել նրանց հետ2) Առաջարկվող նախագծով կառավարման խորհրդի անդամներն իրենց իրավասություններն իրացնելիս հնարավորություն են ստանում նաև ամբողջ ծավալով գործուն մասնակցություն ունենալ իրենց վերապահված գործառույթների իրականացմանն ու դպրոցի կառավարման արդյունավետության էական բարելավմանը:7. Կատարվել է համապատասխան փոփոխություն:8.Կատարվել է համապատասխան փոփոխություն:9.Կատարվել է համապատասխան փոփոխություն:10.Կատարվել է համապատասխան փոփոխություն: |
|  | 9. ՀՀ վարչապետի աշխատակազմ2020-07-2002/11.7/34644-2020 | 9. ՀՀ վարչապետի աշխատակազմի սոցիալական հարցերի վարչություն1. Կարգի 22-րդ կետով սահմանվում է, որ տնօրենի պաշտոնի թափուր տեղի համար մրցույթի ժամանակ մանկավարժական և ծնողական խորհուրդների կողմից կառավարման խորհրդում առաջադրված անդամները պետք է քվեարկեն համապատասխան խորհուրդներում ընտրված թեկնածուների օգտին: Սույն կարգավորումը ծնողներին և մանկավարժական համակազմին հնարավորություն կտա անմիջական և որոշիչ մասնակցություն ունենալ տնօրենի ընտրության գործում, քանի որ մանկավարժական և ծնողական խորհուրդներում միևնույն թեկնածուի ընտրված լինելու պարագայում նրանց ընտրած թեկնածուն միարժեքորեն կդառնա մրցույթի հաղթող: Կարծում ենք, որ ՀՀ սահմանադրության 39-րդ հոդվածի պահանջի տրամաբանությունից ելնելով՝ սույն առաջադիմական գաղափարի լիարժեք ներդրման համար անհրաժեշտ է այդ մեխանիզմը նախապես ամրագրել «Հանրակրթության մասին» օրենքում: Միաժամանակ առաջարկում ենք կարգի 22-րդ կետը խմբագրել այն հաշվով, որ բացառվի դրա երկրորդ նախադասությամբ կարգավորվող դեպքը (Մանկավարժական կամ ծնողական խորհուրդների կողմից կառավարման խորհրդում առաջադրված անդամի կողմից սույն կետի պահանջը չպահպանելու դեպքում, քվեարկության արդյունքներն ամփոփելիս, տվյալ անդամի ձայնը հաշվարկվում է համապատասխան խորհրդի քվեարկության արդյունքին համապատասխան): Որպես հնարավոր լուծում կարող է դիտարկվել խորհրդում քվեարկության այնպիսի կարգ սահմանելը, երբ մանկավարժական և ծնողական խորհուրդների քվեարկության արձանագրությունները կցվեն կառավարման խորհրդում կայանալիք մրցույթի արձանագրությանը՝ այդ խորհուրդների ներկայացուցիչների ձայները հաշվելով որպես համապատասխան թեկնածուներին տրված կողմ ձայներ: Սույն առաջարկությունն ընդունելու դեպքում հնարավոր կլինի տնօրենի ընտրությունն իրականացնել ոչ թե բաց (կարգի 33-րդ կետ), այլ փակ քվեարկությամբ, որին բնականաբար չեն մասնակցի մանկավարժական և ծնողական խորհուրդների կողմից կառավարման խորհրդում առաջադրված անդամները:2. Նախագծում առկա են նաև տեխնիկական բնույթի մի շարք խնդիրներ, մասնավորապես՝ 1) Կարգի 3-րդ կետում առաջարկում ենք «ամառային արձակուրդի» բառերը փոխարինել «դպրոցական արձակուրդների» բառերով: 2) Կարգի 12-րդ և 8-րդ կետերի միջև առկա է ժամկետների անհամապատասխանություն. այսպես, 12-րդ կետի 4-րդ ենթակետով հաստատության զարգացման ծրագիրը ներկայացնելու վերջնաժամկետ է սահմանվում մրցույթի օրվանից առնվազն հինգ աշխատանքային օր առաջ, մինչդեռ 8-րդ կետի համաձայն` հայտերի ընդունումն ավարտվում է մրցույթ անցկացնելու օրվանից 10 աշխատանքային օր առաջ: 3) Կարգի 13-րդ կետում նշվում է, որ հավակնորդը կարող է փաստաթղթերը ներկայացնել էլեկտրոնային տարբերակով՝ հայտարարության մեջ նշված էլեկտոնային փոստի հասցեին: Կարգի 7 կետի համաձայն` մրցույթ անցկացնելու մասին հայտարարությունը տրվում է համաձայն Ձև 1-ի, որտեղ սակայն բացակայում է վերոնշյալ էլեկտրոնային փոստի հասցեն: Ավելին, Ձև 1-ում հստակ ամրագրված է, որ փաստաթղթերի պատճենները պետք է ներկայացնել բնօրինակների հետ և չկա որևէ հիշատակում էլեկտրոնային միջոցով դիմելու հնարավորության մասին:4) Կարգի 14-րդ կետում նպատակահարմար է մանրամասնել «եռօրյա ժամկետում» դրույթը, քանի որ ոչ աշխատանքային օրերի առկայության պարագայում, գործնականում կարող է խնդիր առաջանալ հավակնորդի և տվյալ հաստատության սովորողների հետ հանդիպումը կազմակերպելու համար: 5) Կարգի 15-րդ կետի համաձայն` բոլոր հավակնորդների ծրագրերը համապատասխան խորհրդում ներկայացվում են նույն օրը: Գործնականում այս դրույթի իմպերատիվ ամրագրումը հավակնորդների մեծ թվի դեպքում կարող է խնդրահարույց լինել:6) Կարգի 39-րդ կետով ստեղծվելիք հանձնաժողովի կազմի հստակ կամ առավելագույն քանակը չսահմանելը գործնականում կարող է հանձնաժողովի ներկայացուցչական հավասարակշռությունը խախտելու հետ կապված խնդիրներ առաջացնել:7) Կարգի 47-րդ կետում հղում պետք է կատարել կարգի 44-րդ, այլ ոչ թե 46-րդ կետին: 8) Հստակեցման կարիք ունի կարգի 47-րդ կետում նշված «հակահամաճարակային միջոցառումներ» ձևակերպումը, քանի որ լայն մեկնաբանման պարագայում, գործնականում կարող է չարաշահումների հիմք հանդիսանալ` դիտորդների թիվը սահմանափակելու նկատառումով:9) Կարգի 50-րդ կետի 2-րդ ենթակետում բացակայում են մրցույթի ավարտից հետո դիտորդի կողմից խորհրդին ներկայացված դիտարկումների քննարկման ընթացակարգը և հնարավոր իրավական հետևանքները:9.1 ՀՀ վարչապետի աշխատակազմի իրավաբանական վարչություն1. Նախագծի hավելվածի 1-ին կետի 2-րդ ենթակետում որպես լիազոր մարմին նշված են երեք մարմիններ՝ ՀՀ կրթության, գիտության, մշակույթի և սպորտի նախարարությունը կամ մարզպետը կամ Երևանի քաղաքապետը։ Սակայն, մի շարք դեպքերում նախագծից պարզ չէ, թե նշված մարմիններից ո՞րն է հանդիսանալու լիազորված մարմին (օրինակ՝ նախագծով հաստատված hավելվածի 4-րդ կետի 1-ին նախադասության համաձայն՝ խորհրդի նախագահը հաստատության տնօրենի պաշտոնի թափուր տեղի մրցույթ հայտարարելու մասին խորհրդի որոշման պատճենը 3 աշխատանքային օրվա ընթացքում գրավոր ներկայացնում է լիազորված մարմին։ Հարց է ծագում, թե նշված դրույթում նշված մարմիններից ո՞րն է դիտարկվելու լիազորված մարմին)։2. Նախագծով հաստատված hավելվածի 2-րդ կետի 1-ին ենթակետի 1-ին նախադասությունում նշված «անհնարինության դեպք» եզրույթը որոշակի չէ, որի պարագայում այն կարող է իրավունքի չարաշահման հանգեցնել։3.Նախագծով հաստատված hավելվածի 2-րդ կետի 1-ին ենթակետի 2-րդ նախադասության համաձայն՝ *տնօրենի պաշտոնի թափուր տեղ առաջանալու դեպքում տվյալ հաստատության տնօրենի լիազորությունները դադարեցված անձը չի կարող նշանակվել նույն հաստատության տնօրենի պաշտոնակատար կամ պարտականությունները կատարող։* Հարկ է նշել, որ «Պետական ոչ առևտրային կազմակերպությունների մասին» օրենքի 16-րդ հոդվածի 3-րդ մասի 1-ին կետով որպես տնօրենի լիազորությունների դադարեցման հիմք է նախատեսված նաև նրա սեփական դիմումը: Այդ համատեքստում առաջարկվող սահմանափակումը հիմնավոր չէ, քանի որ տնօրենի լիազորությունները կարող են, օրինակ՝ 10 տարի առաջ սեփական դիմումի հիման վրա դադարեցված լինել:4. Նախագծով հաստատված hավելվածի 15-րդ կետում օգտագործվում է «ուսումնական հաստատության զարգացման ծրագիր» հասկացությունը, սակայն այդ հասկացության սահմանումն ու այդ ծրագրին ներկայացվող պահանջները նախատեսված չեն նախագծով։ 5. Նախագծով հաստատված hավելվածի 36-րդ կետի 2-րդ ենթակետով նշված չէ, թե ինչ սկզբունքով է ձևավորվելու հանձնաժողովը, մասնավորապես՝ ովքեր են ընդգրկվելու հանձնաժողովի կազմում։6. Նախագծով հաստատված hավելվածում առկա են նաև օրենսդրական տեխնիկայի կանոնների խախտումներ։ Մասնավորապես՝ ա) նախագծով հաստատված hավելվածի 8-րդ կետի բովանդակությունից պարզ չէ «հայտերի ընդունում» և «փաստաթղթերի ընդունում» հասկացությունների հարաբերակցությունը, բ) նախագծով հաստատված hավելվածի 47-րդ կետի 2-րդ նախադասությունում սահմանված «44-րդ կետում» բառերը անհրաժեշտ է փոխարինել «43-րդ կետում» բառերով։ | 1.Ընդունվում է ի գիտություն:1.2 Չի ընդունվել:2.1)Ընդունվել է:2.2)Ընդունվել է:2.3) Ընդունվել է մասնակի:4) Ընդունվել է:5)Վերցնում է ի գիտություն:6)Ընդունվել է:7)Ընդունվել է:8)Ընդունվել է:9)Ընդունվել է:1.Ընդունվել է:2.Ընդունվել է:3.4.Չի ընդունվել:5.Ընդունվել է:6.Ընդունվել է: | 1.Նախատեսված է հանրակրթության մասին օրենքի վերջին փոփոխությամբ:1.2 Ձեր առաջարկությունը ընդունելու դեպքում չի գործի 21-րդ կետի կարգավորումը:2.1) Կատարվել է համապատասխան փոփոխություն:2.2) Կատարվել է համապատասխան փոփոխություն:2.3)Կատարվել է համապատասխան փոփոխություն: Փաստաթղթերի բնօրինակների հարցը կարգավորվում է 13-րդ կետով:4)Կատարվել է համապատասխան փոփոխություն:5) Հարցը կկարգավորվի խորհրդի կողմից համապատասխան ընթացակարգ սահմանելու միջոցով:6)Կատարվել է համապատասխան փոփոխություն:7)Կատարվել է համապատասխան փոփոխություն:8)Կատարվել է համապատասխան փոփոխություն:9)Կատարվել է համապատասխան փոփոխություն:1.Կատարվել է համապատասխան փոփոխություն:2.Կատարվել է համապատասխան փոփոխություն:3. 4. կարգավորվում է ՀՄՕ 30-րդ հոդվածով:5.Կատարվել է համապատասխան փոփոխություն:6.Կատարվել է համապատասխան փոփոխություն: |
|  | 10. ՀՀ վարչապետի աշխատակազմ03․12․202002/11.7/51412-2020 | 1․ Առաջարկում ենք ևս մեկ անգամ քննարկել նախագծի վերաբերյալ նախորդ անգամ՝ 2020 թվականի օգոստոսի 19-ի թիվ 02/11.7/34644-2020 գրությամբ ներկայացված սոցիալական հարցերի վարչության եզրակացության 1-ին կետը։  | 1.Ընդունվում է ի գիտություն: | Կետը նորից քննարկվել է, նպատակահարմար չի համարվել ընդունելը՝ վերևում նշված կետի առնչությամբ տրված արձագանքին համապատասխան։ |
|  |  | 2․1 Նախագծի հավելվածի (այսուհետ՝ Կարգ) 1-ին կետում «5-րդ կետով՝» բառերը փոխարինել «6-րդ կետով՝» բառերով։ | Ընդունվել է: | Կատարվել է համապատասխան փոփոխություն |
|  |  | 2․2 Կարգի 2-րդ կետի մասով անհրաժեշտ է հստակեցնել, թե հաստատության տնօրենի պաշտոնի թափուր տեղ առաջանալուց հետո ինչ ժամկետներում է լիազոր մարմինը նշանակում պաշտոնակատար։  | Ընդունվել է: | Կատարվել է համապատասխան փոփոխություն |
|  |  | 2․3 Կարգի 12-րդ կետի 4-րդ ենթակետի համաձայն՝ տնօրենի մրցույթի դիմորդից պահանջվում է ներկայացնել հաստատության զարգացման ծրագիր, ինչը հակասում է նույն կարգի 14–րդ կետի տրամաբանությանը առ այն, որ հավակնորդը դեռ նոր է դիմում դպրոցի զարգացման ծրագրի մշակման համար հանդիպում կազմակերպելու և անհրաժեշտ տեղեկատվություն ստանալու համար։ Առաջարկում ենք կարգի 12-րդ կետի 4-րդ ենթակետից հանել հաստատության զարգացման ծրագիր ներկայացնելու պահանջը և այն պահանջել ավել ուշ ժամկետներում։ Առաջարկում ենք սահմանել նաև հստակ ժամկետ, թե երբ կարող է հավակնորդը հանդիպում կազմակերպելու և անհրաժեշտ տեղեկատվություն ստանալու պահանջ ներկայացնել։ | Ընդունվել է: | Կատարվել է համապատասխան փոփոխություն |
|  |  | 2․4 Կարգի 12-րդ կետի 6-րդ ենթակետը առաջարկում ենք ուժը կորցրած ճանաչել, քանի որ հավաստագրի առկայության դեպքում անիմաստ է պահանջել այն փաստաթղթերը, որոնք հավաստագրի նախապայման են հանդիսացել և, դրանք պահանջել մրցույթի հաղթելու դեպքում՝ աշխատանքային պայմանագիր կնքելիս՝ լրացուցիչ վարչարարություն չառաջացնելու նպատակով: | Ընդունվել է: | Նախագծից հանվել է։ |
|  |  | 2․5 Կարգի 14-րդ կետում սահմանված ուսումնական հաստատության կողմից տեղեկատվության տրամադրումը առաջարկում ենք դարձնել գրավոր։ | Ընդունվել է: | Կատարվել է համապատասխան փոփոխություն |
|  |  | 2․6 Կարգով պահանջվող հավակնորդի ներկայացվելիք զարգացման ծրագիրը՝ պարզ չէ ինչ բովանդակությամբ և ձևաչափով պետք է մշակվի, ուստի անհրաժեշտ է հղում կատարել այն կարգավորող իրավական ակտին։  | Չի ընդունվել: | Հանրակրթության մասին օրենքով զարգացման ծրագրի կառուցվածքը և մեթոդական ցուցումները սահմանվում են նախարարի հրամանով։ |
|  |  | 2․7 Կարգի 15-րդ կետի մասով՝ ելնելով ընտրության օբյեկտիվ պայմաններ ապահովելու նկատառումներից՝ առաջարկում ենք դիտարկել հնարավորությունը, որպեսզի մանկավարժական խորհուրդը և ծնողական խորհուրդը հավակնորդի ծրագրին ծանոթանան և իրենց հարցադրումները ներկայացնեն էլեկտրոնային ձևով՝ նույն հարթակում, որտեղ տեղադրված է եղել ծրագիրը, իսկ ծրագրերի վերաբերյալ փակ քվեարկությունը հնարավորության դեպքում կազմակերպել էլեկտրոնային եղանակով։ Նաև առաջարկում ենք, որ հավակնորդի հետ հանդիպմանը հատկացվի այնքան ժամանակ, որքան կորոշի տվյալ հաստատությունը։  | Չի ընդունվել:Ընդունվել է: | Տեխնիկական խնդիրներով պայմանավորված հասանելիության խնդիր կարող է առաջանալ հատկապես գյուղական համայնքներում։ Կատարվել է համապատասխան փոփոխություն |
|  |  | 2․8 Կարգի 17-րդ կետի համաձայն՝ քննարկման արդյունքում մրցույթ հայտարարած հաստատության մանկավարժական և ծնողական խորհուրդներում իրականացվում է փակ քվեարկություն։ Առաջարկում ենք քննարկել, ոչ թե պարզ քվեարկության (կողմ/դեմ), այլ կշռված միավորներով գնահատման համակարգի տարբերակը, ինչը թույլ կտա ծրագիրը գնահատել որակական չափանիշներով և ստանալ առավել ճշգրիտ գնահատման արդյունքներ՝ արտահայտված միավոր արժեքներով։ Սա նաև կնվազեցնի հավասար քվե ստանալու հավանականությունը, ուստիև՝ քվերակության կրկնումը, նոր մրցույթի հայտարարումը և դրանցից բխող անհարկի ժամանակը և ծախսերը։ Առաջարկում ենք նաև սահմանել փակ քվեարկության անցկացման ժամկետ։ | Չի ընդունվել: | Ներկայումս նման մոտեցման կիրառումը համարում ենք ոչ իրատեսական՝ հաշվի առնելով հաստատությունների կարողությունները։ Առաջարկությունը կքննարկվի հաջորդ փուլում։ |
|  |  | 2․9 Կարգի 28-րդ կետի համաձայն՝ եթե իրավազոր չլինելու հիմքով հետաձգված խորհուրդը երկրորդ անգամ նույն հիմքով չի կայանում, ապա հայտարարվում է նոր մրցույթ։ Քանի որ «ոչ ցանկալի» թեկնածուների դեպքում խորհուրդի՝ իրավազորություն ապահովող 2/3-ը կարող է դիտավորությամբ չապահովվել առաջարկում ենք խորհրդի նիստը հետաձգել այնքան ժամանակ, մինչև դրա իրավազորությունը կապահովվի։ | Չի ընդունվել: | Առաջացնում է օրենքի հետ հակասություն՝ մրցույթի կազմակերպման ժամկետների մասով, ինչպես նաև կարող է առավել ռիսկային լինել՝ նույն հիմքով իրավազորության չապահովման ժամկետի ձգձգման և իրավազոր նիստի՝ այդպես էլ չկայացման տեսանկյունից։  |
|  |  | 2․10 Կարգի 41-րդ կետում առաջարկում ենք սահմանել թե, որ պահից սկսած է Խորհուրդը տնօրենի ընտրության մասին 2 աշխատանքային օրվա ընթացքում գրավոր տեղեկացում կատարում։ | Ընդունվել է: | Կատարվել է փոփոխություն |
|  |  | 2․11 Կարգի 47-րդ կետի համաձայն՝ արտակարգ դրության պայմաններում խորհուրդը կարող է սահմանափակել դիտորդների թվաքանակը՝ թույլատրելով գրանցվել և ներկա գտնվել մրցույթին առավելագույնը երեք դիտորդի: Գտնում ենք, որ անհրաժեշտ է սահմանել դիտորդների ընտրության կարգ, օրինակ՝ վաղ դիմած անձանց նախապատվության տրամադրումը։ |  |  |
|  |  | 2․12 Կարգի Ձև 1-ում դպրոցի էլեկտրոնային հասցեն առաջարկում ենք նշել առանձին կետով, քանի որ այն կապ չունի մրցույթին մասնակցելու համար հավակնորդի կողմից ներկայացվող տեղեկատվության հետ։ | Ընդունվել է: | Կատարվել է փոփոխություն |
|  |  | Միաժամանակ, հայտնում ենք, որ ուսումնական հաստատության տնօրենի մրցութային ընթացակարգը խիստ բարդեցված է և ժամանակատար, այն ներառում է 28 քայլերով 5 տարբեր բիզնես գործընթացներ։ Տնօրենի ընտրությունը արդյունավետ կազմակերպելու նպատակով առաջարկում ենք քննարկել որոշ վարչական գործընթացների կրճատման հարցը, որոնք էական ազդեցություն չեն ունենա տնօրենի ընտրության որակի վրա։ Մասնավորապես՝ մրցույթի հայտարարման 14 աշխատանքային օր տևողության գործընթացից կարելի է կրճատել առնվազն 9 օր՝ կառավարման խորհրդի կողմից մրցույթ հայտարարելու մասին որոշումը լիազոր մարմին կարծիքի չուղարկելու հաշվին, այլ բավարարվելով միայն նրա ծանուցմամբ։ Նույնը վերաբերվում է նաև բողոքարկման հանձնաժողովի ձևավորման և աշխատանքներին տրամադրվող ժամկետներին։ Նշված գործընթացների ժամկետների կրճատման արդյունքում խնայված օրերը առաջարկում ենք հատկացնել հավակնորդների կողմից զարգացման ծրագրերի մշակմանը և հանդիպումներին տրամադրվող ժամկետներին, որոնք շատ սուղ են սահմանված, սակայն որոնց արդյունքով է որոշվելու տվյալ հաստատության զարգացման հեռանկարները։ | Չի ընդունվել: | Նախատեսված ժամկետները տրամադրվում են հավակնորդներին մրցույթին նախապատրաստվելու և զարգացման ծրագիրը մշակելու համար։ |
|  | **3** | **Փոխվարչապետ Տիգրան Ավինյանի գրասենյակ** |  |  |
|  |  | Համաձայն պրակտիկայի՝ տնօրենների կողմից ներկայացվող զարգացման ծրագրերը կարող են շատ դեպքերում լինել նույնական, ընդհանրական, բավարար չուսումնասիրված և չարտահայտեն կոնկրետ դպրոցի խնդիրների լուծումը՝ առաջարկվող հստակ քայլերով և ճանապարհային քարտեզով: Ուստի՝ տնօրենի ընտրության հարցում բացառապես զարգացման ծրագրի վրա հիմնվելը նպատակահարմար չենք համարում և անհրաժեշտություն ենք տեսնում ընտրությունը նաև այլ գործիքների կիրառության արդյունքում կատարել, օրինակ՝ հարցաշարերից տրվող հարցերի պատասխանների գնահատում, որն էլ հնարավորինս օբյեկտիվ անցկացնելու համար՝ գնահատման ձևաչափ ներդնել: Ձևաչափի ներդրումը վերաբերելի է նաև զարգացման ծրագրի գնահատման դեպքում, որով կարելի կլինի չափել, թե՛ ծրագրի, և թե՛ տրվող հարցերի իրատեսականությունը, հնարավոր տնօրենի վարչական կարողությունների ամբողջությունը, մասնագիտական փորձը, կոմպետենցիաները և այլ նպատակահարմար հմտություններ: | Ընդունվում է ի գիտություն։ | Հանրակրթության մասին օրենքով նախատեսված է զարգացման ծրագրի մշակման պահանջների և մեթոդաբանության հաստատում ՀՀ ԿԳՄՍ նախարարի հրամանով։ Ներկայումս պետական հանրակրթական ուսումնական հաստատության զարգացման ծրագրի մշակման պահանջներն ու ձևաչափը մշակված է և շրջանառվում է, դրա ընդունումը հնարավորություն կտա խուսափել արտագրություններից և ապահովել հիմնավոր մշակված և մեկ ընդհանուր կառուցվածք ունեցող զարգացման ծրագրեր։ Տնօրենի թափուր տեղի համար մրցույթին մասնակցելու համար պահանջվող փաստաթուղթ է հաստատության ղեկավարման իրավունքի հավաստագրի պատճենը։ Հավաստագրումը անցկացվում է թեստավորման և հարցազրույցի միջոցով։ Հարցազրույցի ժամանակ մասնակիցները պատասխանում են կառավարման, ղեկավարման, իրավական գիտելիքները և կարողությունները ստուգող՝ իրավիճակային հինգ հարցի։ Այս քննություններից հետո, տնօրենի ընտրության ժամանակ տրվում են միայն զարգացման ծրագրից բխող հարցեր։ |
| 11. | **ՀՀ Վարչապետի աշխատակազմի** **սոցիալական հարցերի վարչություն****02/11.9/54363-2020****28.12.2020թ.** | 1. Նախագծի նախաբանում նպատակահարմար է հղում կատարել «Նորմատիվ իրավական ակտերի մասին» օրենքի 34-րդ հոդվածի 4-րդ մասին, որի համաձայն՝ եթե նորմատիվ իրավական ակտում կատարվում են ծավալուն փոփոխություններ կամ լրացումներ, ապա ակտը կարող է ամբողջությամբ շարադրվել նոր խմբագրությամբ:
 | Ընդունվել է:  | Կատարվել է համապատասխան փոփոխություն: |
|  |  | 1. Անհրաժեշտ է վերանայել նախագծով առաջարկվող որոշման ուժի մեջ մտնելու ժամկետը:
 | Ընդունվել է:  | Կատարվել է համապատասխան փոփոխություն: |
|  |  | 3. Նախագծի հավելվածով հաստատվող պետական հանրակրթական ուսումնական հաստատության տնօրենի ընտրության (նշանակման) կարգի՝ 1) 2-րդ կետի 1-ին ենթակետը, որը կարգավորում է տնօրենի պաշտոնակատար նշանակելու հետ կապված հարաբերությունները, մեր կարծիքով դուրս է նախագծի կարգավորման շրջանակից, քանի որ նախորդում է տնօրենի ընտրության բուն գործընթացին և բովանդակային առումով, ըստ էության, դրա մաս չի կազմում: | Չի ընդունվում: | Կարգը նկարագրում է թափուր տեղ առաջանալուց մինչև տեղը համալրվելն ընկած ժամանակահատվածի գործընթացները, հետևաբար, սա ևս մտնում է այդ շրջանակի մեջ: |
|  |  | 2) 4-րդ կետով սահմանվում է, որ խորհրդի նախագահը մրցույթ հայտարարելու մասին խորհրդի որոշման պատճենը 3 աշխատանքային օրվա ընթացքում գրավոր ներկայացնում է կրթության պետական կառավարման լիազորված մարմին, որը 3 աշխատանքային օրվա ընթացքում գրավոր ներկայացնում է խորհրդի որոշման վերաբերյալ իր առարկությունները և առաջարկությունները: Առաջարկվող կարգավորումից պարզ չէ, թե խորհրդի որոշման վերաբերյալ ինչ առարկություններ և առաջարկություններ կարող են լինել (օրինակ, հնարավո՞ր են լեզվաոճական բնույթի դիտողություններ): Նույն կետի վերջին նախադասության համաձայն՝ Խորհուրդը լիազորված մարմնի կողմից ստացված առարկությունների և առաջարկությունների հիման վրա 3 աշխատանքային օրվա ընթացքում լրամշակում է որոշման նախագիծը այն դեպքում, երբ մինչ այդ խոսվում էր խորհրդի որոշման մասին: | Ընդունվել է ի գիտություն:  | «որոշման նախագիծ» ձևակերպումը փոխարինվել է «որոշումը» բառով:Լիազոր մարմնի առարկությունները և առաջարկությունները կարող են լինել բովանդակային, տեխնիկական, ընթացակարգային կամ ուղղումների (օրինակ՝ տվյալների անճշտություն): Լիազոր մարմինը պետք է ունենա նշված դեպքերում արձագանքելու հնարավորություն: |
|  |  | 3) 5-րդ կետի առնչությամբ հայտնում ենք, որ անհասկանալի է ինչ իրավական հիմքով է կրթության պետական կառավարման լիազորված մարմինն իրավասու հաստատել կամ մերժել խորհրդի որոշումները և իրավական ինչ ընթացակարգով է որոշվում խորհրդի որոշումն ուժի մեջ մտնելը: Բացի այդ, 4-րդ կետում խորհրդի որոշումն ուժի մեջ մտնելու սահմանված դեպքեր չկան: Եթե նկատի է առնվում որոշումը լրամշակելը, ապա նշված կետում բացակայում է լրամշակված որոշմանը լիազորված մարմնի կողմից համաձայնություն տալու վերաբերյալ դրույթ: | Ընդունվել է:  | Կատարվել է խմբագրում. հանվել է 5-րդ կետը: |
|  |  | 4) 8-րդ կետով սահմանված ժամկետային կարգավորումները հստակեցման կարիք ունեն, մասնավորապես 2-րդ և 3-րդ նախադասությունները նույն իմաստն ունեն: | Չի ընդունվում: | Ժամկետային կարգավորումը հստակեցված է՝ մրցույթի օրվա հետ կապված թյուրընկալումից խուսափելու համար: |
|  |  | 5) 9-րդ կետում հիմնավորված չէ, թե հատկապես ինչու խորհրդի երկու անդամների կողմից են ընդունվում հավակնորդների հայտերը և ինչու այդ պարտականությունը չի կարող դրվել օրինակ խորհրդի քարտուղարի վրա: | Չի ընդունվում: | Անհրաժեշտ է ապահովել վերահսկողություն և փոխարինելիություն այն դեպքում, երբ մեկ անձը չի կարող դա իրականացնել  |
|  |  | 6) 11-րդ կետով նպատակահարմար է համապարփակ սահմանել այն նախապայմանները որոնց բավարարման դեպքում միայն անձը կարող է հավակնել մասնակցել մրցույթին: Նման կարգավորման պարագայում Կարգի 10-րդ կետի անհրաժեշտությունը չի լինի: | Ընդունվել է:  | Կատարվել է խմբագրում, հանվել է 10-րդ կետը: |
|  |  | 7) 15-րդ, 17-րդ, 18-րդ, 22-րդ և 27-րդ կետերում խոսվում է միացյալ խորհրդի մասին, որի վերաբերյալ սակայն իրավական կարգավորումներ առկա չեն: | Ընդունվել է ի գիտություն:  | Այս նախագծին զուգահեռ շրջանառվում է և շուտով ուժի մեջ կմտնի ՀՀ ԿԳՄՍ նախարարի 2010թ. N 113-Ն հրամանի մեջ փոփոխություններ և լրացումներ կատարելու մասին ԿԳՄՍ նախարարի հրամանի նախագիծը:  |
|  |  | 8) 15-րդ կետի համաձայն բոլոր հավակնորդների ծրագրերը համապատասխան խորհրդում ներկայացվում են նույն օրը, ինչը մի քանի հավակնորդի մասնակցության պարագայում ժամկետի առումով կարող է խնդրահարույց լինել: | Ընդունվել է ի գիտություն: | Քվեարկությունը նույն օրը կազմակերպելու նպատակը առավելագույնս օբյեկտիվություն ապահովելն է: |
|  |  | 9) 28-րդ կետում հստակեցման կարիք ունեն մրցույթը հետաձգվելու վերաբերյալ կարգավորումները: Մասնավորապես չի դիտարկվում մրցույթին չդիմելու հիմքով այն հետաձգելու հնարավորությունը: Բացի այդ, խնդրահարույց ենք համարում ներկայացուցչի չներկայանալու հիմքով մրցույթի հետաձգումը: Այս սահմանափակումն առաջարկում ենք հանել, քանի որ կարգի 29-րդ կետում նախատեսվում է հետաձգված խորհրդի նիստին ներկայացուցչի չներկայանալու դեպքում մրցույթն առանց ներկայացուցչի մասնակցության անցկացնելու հնարավորություն, այսինքն ներկայացուցչի մասնակցությունը վերջին հաշվով չի դիտարկվում որպես մրցույթի անցկացման պարտադիր պայման: | Առաջին մասը ընդունվել է: Երկրորդ մասն ընդունվել է ի գիտություն:  | Կատարվել է համապատասխան լրացում:Խորհրդի նիստին ներկայացուցչի մասնակցությունը կարևոր է՝ վերահսկողության նկատառումներով: Մրցույթր արդյունքները կարող են չեղյալ հայտարարվել ներկայացուցչի բացասկան եզրակացության հիման վրա: Ներկայացուցչի պարտադիր ներկայության հանգամանքը հստակեցվել է, կատարվել են համապատասխան փոփոխություններ: |
|  |  | 10) 31-րդ կետը չի համապատասխանում Հանրակրթության մասին» օրենքի 12-րդ հոդվածի 13-րդ մասին, որի համաձայն «Տնօրենի թեկնածուի ղեկավարման գործնական հմտությունները ստուգելու նպատակով խորհուրդն անցկացնում է հարցազրույց` կրթության պետական կառավարման լիազորված մարմնի սահմանած հարցաշարերի հիման վրա:»: | Չի ընդունվում: | Համաձայն «Հանրակրթության մասին» օրենքի 3-րդ գլխի 12-րդ հոդվածի 18-րդ կետի 4-րդ ենթակետի պահանջների, ինչպես նաև սույն կարգով նախատեսված կետի: |
|  |  | 11) 32-րդ կետն անհրաժեշտ է խմբագրել, քանի որ ընտրության ընթացքը մրցույթի մաս է կազմում, ուստի ընտրության և մրցույթի ընթացքը ձայնագրելու մասին դրույթը կրկնելու կարիք չկա:  | Ընդունվել է: | Կատարվել է անհրաժեշտ փոփոխություն: |
|  |  | 12) 40-րդ կետի 1-ին ենթակետը նույնպես խմբագրելու կարիք ունի, քանի որ այն պետք է վերաբերվի բողոք ներկայացնողին բողոքարկման գործընթացի, այլ ոչ թե մրցույթի արդյունքների մասին տեղեկացնելուն: | Ընդունվել է: | Կատարվել է անհրաժեշտ փոփոխություն: |
|  |  | 1. Խմբագրման կարիք ունի նաև նախագծի ամփոփաթերթը, որտեղ մի շարք դեպքերում շահագրգիռ մարմինների դիտողությունների և առաջարկությունների կապակցությամբ տրվել են ոչ սպառիչ կամ անստույգ պարզաբանումներ (օրինակ, Արդարադատության նախարարության կողմից ներկայացված առաջարկության 6-րդ կետը, Կրթության տեսչական մարմնի առաջարկության 7-րդ և 15-րդ կետերը և այլն):
 | Ընդունվել է ի գիտություն: | Կատարվել են խմբագրումներ:Ի լրումն Արդարադատության նախարարության կողմից ներկայացված առաջարկության 6-րդ կետի պատասխանի՝ 2020թ. մարտի 6-ին ԱԺ-ի կողմից ընդունվել են «Հանրակրթության մասին» օրենքի փոփոխությունները, որոնցով, մասնավորապես, սահմանվել է, որ հաստատության մանկավարժական, ծնողական և աշակերտական խորհուրդները ՀՀ կառավարության հաստատած կարգով կարող են ներգրավվել տնօրենի ընտրության գործընթացում: Ըստ այդմ, փոփոխության են ենթարկվել նաև ՀՀ կառավարության 2010 թ. մարտի 4-ի N 319-Ն որոշումը, նաև՝ 2002թ. հուլիսի 25-ի N 1392-Ն որոշումը:Կրթության տեսչական մարմնի առաջարկության 7-րդ կետին համապատասխան լրացում է կատարվել կարգի 15-րդ կետում, իսկ դիտարկման 15-րդ կետին պատասխանվել է: |